Portals (Melani Martines albomu)

Portals — ABŞ müğənnisi Melani Martinesin 31 mart 2023-cü ildə Atlantic Records tərəfindən buraxılan üçüncü studiya albomu. Sənətçi üç ilə yaxın fasilədən sonra yeni alter eqosu “çəhrayı pəri” ilə səhnələrə qayıdıb. Melani Martines əvvəlki iki albomunun baş qəhrəmanı olan “Cry Baby”nin artıq öldüyünü bildirib. Müğənni 2023-cü ildə yeni çıxan albomu üçün konsert turları həyata keçirib (“Portals Tour”).

Melani Martines “Portals”dan üç sinql buraxıb: “Death”, “Void” və “Evil”. İlk ikisi Billboard Hot 100 musiqi cərgəsinə daxil olub. Albom ilk həftəsində 142,000 ədəd sataraq kommersiya baxımından uğurlu nəticə göstərib.

 Fon 
Melani Martines 2019-cu ildə “K-12” albomunu özünün baş rol oynadığı eyniadlı filmlə birlikdə buraxıb. Bundan bir il sonra o, 2020-ci ildə “After School” adlı minialbomunu təqdim edib. Sənətçi elə həmin il bu yeni buraxılışını “K-12” albomuna daxil edərək delüks versiyası ortaya qoyub. Melani xüsusi olaraq qeyd etdi ki, bu yeni buraxılış “K-12” albomunun ümumi hekayə xətti ilə əlaqəli deyil, yəni musiqi vasitəsilə dedikləri hekayəyə töhfə vermir və ya daha da inkişaf etdirmir. İki il fasilə verən Melani Martines 2023-cü ilin fevralında bütün Instagram paylaşımlarını arxivləşdirməyə başlayıb. Müğənni həmçinin Spotify-da yeni mahnısından on iki saniyəlik snippet buraxıb.

2023-cü ilin fevral ayında Melani dumanlı meşədəki bir göbələyin görüntüləndiyi tizer videosunu paylaşıb. Göbələyin gövdəsinə “RIP Crybaby” ifadəsinin həkk olunduğu əks olunub. Arxa fonda isə yeni mahnısından qısa bir parça səslənir. Melani Martines sosial media hesablarında ehtimal ki, yeni həyat və başlanğıcdan xəbər verən, “dölün inkişafı” və “yumurtadan çıxma” temalı qısa tizer videoları yerləşdirib. Videoların birində Melani “çəhrayı pəri” libasında yumurtadan çıxır. Melani bu müddət ərzində rəsmi veb-saytını da yeniləyib. O,  yeni albomunu, onunla bağlı məhsullarla birlikdə əvvəlcədən sifariş üçün açıb. “Portals” 31 mart 2023-cü il tarixində işıq üzü görüb.

 Tanıtım 
Melani Martines albomun buraxılmasından bir neçə həftə əvvəl Cənubi Amerikada albomda yer alacaq mahnıkardan bəzilərini canlı olaraq səsləndirib. O, Cənubi Amerikanın hər üç Lollapalooza festivallarında, həmçinin Festival Estereo Piknik və Santyaqoda solo şousunda çıxış etmişdir.

 Trek siyahısı 

Qeydlər
  əlavə prodüser göstərilib
 "Nymphology" mahnısında 3:58-də gizli intermediya "Amulet" yer alıb.

 Buraxılış 
+Portals buraxılış tarixi və formatlar Region Tarix Format(lar) Leybl  Qlobal 31 mart 2023 

 İstinadlar 

Kateqoriya:Musiqi albomları